|  |  |
| --- | --- |
| **Evaluering av Desember** | Tema for desember var Jul, noe som vi på kornåkeren har hatt det spennende med og tilnærmet oss på ulike måter. Fagområdet for desember var Kunst, kultur og kreativitet mens det grønne målet var å glede seg over å gjøre ting sammen med andre. Vi har dermed både hatt juleverksted og julebakst på avdelingen, der barna har fått laget julegaver til familien, bakt lussekatter og pepperkaker. Hver morgen hadde vi koselige julesamlinger hvor vi blant annet ble bedre kjent med nissen på låven og musene i musevisa. Lucia ble markert med lussekatter, tog og sang. Vi har hatt nissefest hvor vi koste oss med julegrøt og saft. Da kom også nissen med julegodt til alle barna. Vi gikk tur til det store juletreet på stadionparken da det enda var mørkt for å se de fine lysene fra treet. Etter vi hadde gått rundt juletreet dro vi videre til den kjekke lekeplassen med trampolinene. Vi hadde med oss tursnacks i form av kakemenn som vi koste oss med i lekepausen. |
| **Tema og innhold for Januar** | Tema : Vinterhygge  Fagområde: Antall rom og form  Grønt mål: øve oss på å dele og inkludere hverandre  Bøker og litteratur:   * Geitekillingen som kunne telle til 10   Sanger / rim og regler:   * Alle killebukkene på haugen sprang * Sanger om de ulike dyrene vi møter i eventyret   Aktiviteter:   * Forskningsaktiviteter: vi utforsker vann i ulike former og farger! * Formjakt: Både til hverdags og under aktiviteter (f.eks løyper på tur) * Formingsaktiviteter   + Maleaktiviteter: vi ser på farger, og ser hva som skjer når vi blander dem.   + Små former i ulike farger, klippes ut og lages til kunst. |
| **Informasjon** | **Personalet på kornåkeren våren 2021**  Nå over jul fortsetter det samme personalet som vi har hatt i løpet av høsten, og Helle sitt vikariat er utvidet til ut april. Hanne vil i denne perioden tre inn som pedagogisk leder i tillegg til at hun fremdeles er ansvarlig spesialpedagog på avdelingen. Helle sin stilling endres til barnehagelærer og dermed vil Hanne og Helle dele på det pedagogiske ansvaret på avdelingen.  **Foreldresamtaler**  Foreldresamtaler vil avholdes i løpet av januar-februar, Hanne og Helle vil dele ansvaret for disse samtalene mellom seg. Dersom du har ønske om samtale raskest mulig, er det bare å gi beskjed til Hanne eller Helle så ordner vi det.  **Smittevern**  Vi holder oss oppdaterte på FHI sine retningslinjer om smittevern. Viktig at dere foreldre også holder dere oppdatert med hensyn til når barnet må holdes hjemme, og når det eventuelt kan komme tilbake i barnehage. I utgangspunktet skal barnet være hjemme for vurdering i minst 48 timer før man sender det tilbake i barnehage dersom allmenntilstand er bra og barnet ikke har fått nye symptomer.  -Syke barn holdes hjemme! 😊  - Barnehagen er fremdeles på gult nivå, som innebærer ingen endring i tiltak. Vi gjør det vi kan for å unngå trengsel på avdeling og garderobe – blant annet kun 2-3 barn i garderobe ved på- og avkledning, og at gruppa deles i to ved måltid.  **- Viktig at alle foreldre er nøye på å vente utendørs dersom det allerede er en mor/far i garderoben**  **Mat i barnehagen**  - Barna får lunsj og frukt i barnehage. Dersom ditt barn skal spise medbrakt frokost i barnehage må barnet komme i barnehage før klokka 9.00 – vi rydder vekk frokost klokka 9.00.  **Turdag**  Vi begynner med turdag på mandager, pass på å ha tøy til tur og gjerne skift 😊 |